Siauralapis raibsteglis
Siauralapis raibsteglis (Aspalathus linearis) – pupinių šeimos (Fabaceae) krūmų rūšis. Natūraliai paplitusi Pietų Afrikos Respublikoje, Vakarų Kape, Sederbergo gamtiniame regione. Endeminis šio krašto augalas. Krūmas 1–1,5 m aukščio, glotniu pagrindiniu kamienu ir gausiai nuo jo atsišakojančiomis šakelėmis. Lapai iki 10 mm ilgio, panašūs į spyglius – siauri, minkšti, aštriais galais. Žiedynai geltoni, panašūs į kitų pupinių augalų. Iš siauralapio raibsteglio lapų gaminama arbata, vadinama rooibos arba raudonąja arbata. Joje daug askorbo rūgšties, nėra kofeino, lyginant su arbatmedžio arbata mažai taninų. Raibsteglių plantacija PAR Arbatai paruošti džiovinti lapeliai Siauralapio raibsteglio arbata rooibos